1964. aastal juhtis Briti sotsioloog Ruth Glass tähelepanu muutustele mõnedes Londoni piirkondades, mille taga ta aimas elanike uudset ja eriskummalist kiindumust vanadesse hoonetesse. "Ühte tööliskvartalisse teise järel tungivad sisse keskklassid (...). Räämas tagasihoidlikud tallid ja tarekesed (mews and cottages) (...) on üle võetud (...) ja muutunud elegantseteks residentsideks. (.) Kui see protsess (...) mingis piirkonnas kord vallandub, levib see kiiresti, kuni kõik või enamus töölisklassi elanikke on välja tõrjutud ning kogu piirkonna iseloom muutunud" (Glass 1964: 33).